ชัดแล้ว! 3bb ล่มทำ Streaming รวน
ชัดแล้ว! 3bb ล่มทำสตรีมมิ่งรวน จากกรณีที่เหตุการณ์ระบบสตรีมมิ่งรวนเมื่อวันพฤหัสบดี(22 ต.ค.)จากการตรวจสอบเหตุการณ์ระบบสตรีมมิ่งรวน แท้ที่จริงเกิดจากระบบอินเตอร์เน็ตของ 3bb มีปัญหา ส่งผลให้บางโบรกเกอร์ส่งคำสั่งซื้อขายไม่ได้ไปชั่วขณะและจากการตรวจสอบเชิงลึกยังพบอีกว่า ไม่ได้เกิดจากระบบของ settrade มีปัญหาแต่อย่างใด
26 ต.ค. 2558

ผู้สื่อข่าวรายงานว่า จากกรณีที่เมื่อช่วงเวลาประมาณท้ายตลาด หรือราว 16.00 น. ของวันที่ 22 ต.ค.ระบบโปรแกรม Streaming ที่ใช้ทำการซื้อขายหลักทรัพย์เกิดความขัดข้อง ส่งผลให้นักลงทุนไม่สามารถทำรายการซื้อ-ขายหลักทรัพย์ได้ในทันทีนั้น
 ทั้งนี้ จากการตรวจสอบเหตุการณ์ระบบสตรีมมิ่งรวน แท้ที่จริงเกิดจากระบบอินเตอร์เน็ตของ 3bb มีปัญหา ส่งผลให้บางโบรกเกอร์ส่งคำสั่งซื้อขายไม่ได้ไปชั่วขณะและจากการตรวจสอบเชิงลึกยังพบอีกว่า ไม่ได้เกิดจากระบบของ settrade มีปัญหาแต่อย่างใด ตลาดหลักทรัพย์จึงขอแจ้งให้กับนักลงทุนได้ทราบโดยทั่วกัน